COMPOSITOR

Un compositor és algú que compon música, és a dir, que forma un tot reunint o combinant diversos elements musicals. El terme es refereix particularment a algú que usa algun tipus de notació musical, perquè ell mateix o bé d'altres la interpretin. Tanmateix, una persona també pot ser considerada un compositor sense que necessàriament hagi de convertir la música en un document, ja que no tots els gèneres requereixen de la notació escrita. El compositor és el creador de la música, i usualment el primer intèrpret. En aquest cas, altres músics repetiran la composició musical després d'escoltar-la.